**

**CRNA GORA**

**OPŠTINA ŠAVNIK**

***- P r e d s j e d n i k-***

Br. 02-031-4600

Šavnik, 27.11.2018. godine

Na osnovu člana 97 Statuta opštine Šavnik (,,Službeni list CG-opštinski propisi“, br. 31/18) i člana 22 Odluke o načinu i postupku učešća lokalnog stanovništva u vršenju javnih poslova (,,Službeni list CG-opštinski propisi“, br. 23/15), Predsjednik opštine Šavnik, ***d o n o s i***

**PROGRAM ODRŽAVANJA JAVNE RASPRAVE**

1. Sekretarijat lokalne uprave Opštine Šavnik sprovodi javnu raspravu o Nacrtu Odluke о izmjeni Odluke o porezu na nepokretnosti i Nacrtu Odluke o oslobađanju od obaveze plaćanja poreza na nepokretnosti za 2019. godinu( u daljem tekstu: Nacrti Odluka).
2. Nacrti Odluka objaviće se na internet stranici Opštine Šavnik [www.savnik.me](http://www.savnik.me), i dostaviti Službi za Skupštinske poslove, radi dostavljanja istih Klubovima odbornika Opštine Šavnik;
3. Javna rasprava o Nacrtu Odluka trajaće 15 ( petnaest ) dana od dana objavljivanja dokumenta na web sajtu Opštine Šavnik, i biće organizovana u periodu od 28.11.2018.godine, zaključno sa 12.12.2018.godine.
4. **Centralna javna rasprava** o Nacrtu Odluka održaće se u zgradi Opštine Šavnik-Sala Skupštine opštine Šavnik 12.12.2018.godine (srijeda), sa početkom u **11:00 časova.**
5. Zainteresovani subjekti mogu svoje komentare, mišljenja, primjedbe i sugestije dostaviti:

- na javnoj raspravi koje će biti organizovana prema gore navedenom terminu;

- u pisanoj formi putem pošte, na adresu: Opština Šavnik-Sekretarijat lokalne uprave, Šavnik b.b., 81450 Šavnik;

- putem e-mail adrese: [sosavnik@t-com.me](mailto:sosavnik@t-com.me);

- u neposrednoj komunikaciji sa službenicima Sekretarijata lokalne uprave, svakog radnog dana od 10:00 do 12:00 časova;

Sekretarijat lokalne uprave će razmotriti pristigle primjedbe, predloge i sugestije učesnika javne rasprave, nakon čega će sačiniti Izvještaj o sprovednoj javnoj raspravi sa primjedbama, predlozima i sugestijama učesnika u svim fazama donošenja akta, razlozima njihovog eventualnog neprihvatanja i isti objaviti na sajtu Opštine Šavnik [www.savnik.me](http://www.savnik.me) u roku od tri dana od dana izrade.

PREDSJEDNIK,

**Mijomir Vujačić**

DOSTAVITI:

* Sekretarijatu lokalne uprave;
* Web site Opštine Šavnik;
* Oglasna tabla;
* U spise;
* A/a.